অসমৰ পৰা সত্যাসত্য নিৰূপণৰ বাবে পঠোৱা এন আৰ চিৰ নথি-পত্ৰসমূহৰ পৰীক্ষা যিমান পাৰি সোনকালে কৰি পুনৰ ঘূৰাই পঠোৱাৰ প্ৰক্ৰিয়াটো ব্যক্তিগতভাৱে নিশ্চিত কৰিবলৈ দেশৰ প্ৰতিজন মুখ্য মন্ত্ৰীলৈ পত্ৰ প্ৰেৰণ কৰিছে বিৰোধী দলপতি, কংগ্ৰেছ নেতা দেৱব্ৰত শইকীয়াই।
ভাৰতৰ প্ৰতিজন মুখ্য মন্ত্ৰীলৈ প্ৰেৰিত পত্ৰত শইকীয়াই কয় যে প্ৰয়োজনীয় তথ্যসমূহ সময়মতে পঠোৱাত বিফলতাৰ ফলত ভাৰতৰ আন ৰাজ্যৰ পৰা অসমলৈ অহা লাখ লাখ লোক এন আৰ চিৰ চূড়ান্ত খচৰাৰ পৰা বাদ পৰিছে।
এনে প্ৰকৃত ভাৰতীয় নাগৰিকসকলক অন্যায় সন্দেহ আৰু হাৰাশাস্তিৰ বলি হোৱাৰ পৰা বচোৱাৰ উদ্দেশ্যে এটা দিনো নষ্ট নকৰিবলৈ শইকীয়াই সকলো মুখ্য মন্ত্ৰীকে আহ্বান জনাইছে।
কংগ্ৰেছ নেতাজনে লগতে অভিযোগ কৰে যে একাংশ অসৎ ৰাজনীতিকে এন আৰ চিত নাম অন্তৰ্ভুক্ত হোৱা নোহোৱাক লৈ চলোৱা প্ৰচাৰতে সহজ-সৰল লোকসকল সত্য বুলি পতিয়ন গৈছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
